CELEX: 32018D0599
Language: fi
Date: 2018-04-16 00:00:00
Title: Neuvoston päätös (EU) 2018/599, annettu 16 päivänä huhtikuuta 2018, Euroopan yhteisön perustamissopimukseen liitetyn, EHTY:n perustamissopimuksen voimassaolon päättymisen taloudellisista seurauksista ja hiili- ja terästutkimusrahastosta tehdyn pöytäkirjan täytäntöönpanon edellyttämistä säännöksistä tehdyn päätöksen 2003/76/EY muuttamisesta

20.4.2018   
            
            
               FI
            
            
               Euroopan unionin virallinen lehti
            
            
               L 101/1
            
         NEUVOSTON PÄÄTÖS (EU) 2018/599,
   annettu 16 päivänä huhtikuuta 2018,
   Euroopan yhteisön perustamissopimukseen liitetyn, EHTY:n perustamissopimuksen voimassaolon päättymisen taloudellisista seurauksista ja hiili- ja terästutkimusrahastosta tehdyn pöytäkirjan täytäntöönpanon edellyttämistä säännöksistä tehdyn päätöksen 2003/76/EY muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyn pöytäkirjan N:o 37 EHTY:n perustamissopimuksen voimassaolon päättymisen taloudellisista seurauksista ja hiili- ja terästutkimusrahastosta ja erityisesti sen 2 artiklan ensimmäisen kohdan,
   ottaa huomioon Euroopan komission ehdotuksen,
   ottaa huomioon Euroopan parlamentin hyväksynnän (1),
   noudattaa erityistä lainsäätämisjärjestystä,
   sekä katsoo seuraavaa:
   
               (1)
            
            
               Euroopan hiili- ja teräsyhteisön perustamissopimuksen voimassaolo päättyi kyseisen sopimuksen 97 artiklan mukaisesti 23 päivänä heinäkuuta 2002. Kaikki Euroopan hiili- ja teräsyhteisön (EHTY) varat ja vastuut siirrettiin 24 päivästä heinäkuuta 2002 unionille.
            
         
               (2)
            
            
               Pöytäkirjassa N:o 37 otetaan huomioon, että EHTY:n varoja olisi toivottavaa käyttää hiili- ja terästeollisuuteen liittyvien alojen tutkimukseen ja että tätä varten olisi annettava erityiset säännöt. Pöytäkirjan N:o 37 1 artiklan 1 kohdan nojalla EHTY:n 23 päivänä heinäkuuta 2002 päätetyssä taseessa oleva nettovarallisuus muodostaa hiili- ja terästeollisuuteen liittyvien alojen tutkimukseen tarkoitetut varat, joista käytetään nimitystä ”EHTY:n selvityksessä olevat varat”. Selvityksen jälkeen varoista käytetään nimitystä ”hiili- ja terästutkimusrahaston varat”.
            
         
               (3)
            
            
               Pöytäkirjassa N:o 37 määrätään myös, että näistä varoista kertyvät tulot, joista käytetään nimitystä ”hiili- ja terästutkimusrahasto”, käytetään yksinomaan tutkimuksen puiteohjelman ulkopuoliseen hiili- ja terästeollisuuteen liittyvien alojen tutkimukseen pöytäkirjan N:o 37 määräysten ja sen nojalla annettujen säädösten mukaisesti.
            
         
               (4)
            
            
               Neuvosto teki 1 päivänä helmikuuta 2003 päätöksen 2003/76/EY (2), jolla vahvistettiin säännöt pöytäkirjan N:o 37 täytäntöönpanemiseksi.
            
         
               (5)
            
            
               Koska hiili- ja terästeollisuuteen liittyvien alojen tutkimukseen määrätyt, EHTY:n selvityksessä olevista varoista saatavat tulot ovat vähentyneet poikkeuksellisesti viime vuosina vallinneen pääomamarkkinoiden matalan korkotason vuoksi, on tarpeen tarkistaa hiili- ja terästutkimusrahaston tutkimusohjelmassa, jäljempänä ’ohjelma’, tehtyjen sitoumusten peruuntumisia koskevia sääntöjä siten, että tällaisia peruuntumisia vastaavat määrät saadaan ohjelman käyttöön. Lisäksi 24 päivästä heinäkuuta 2002 alkaen tapahtuneita sitoumusten peruuntumisia vastaavat määrät olisi myös asetettava hiili- ja terästutkimusrahaston käyttöön.
            
         
               (6)
            
            
               Samasta syystä on tarpeen tarkistaa myös ohjelmassa takaisin perittyjä määriä koskevia sääntöjä siten, että määrät siirretään ohjelmaan Euroopan parlamentin ja neuvoston asetuksen (EU, Euratom) N:o 966/2012 (3) käyttötarkoitukseensa sidottuja tuloja koskevien asianmukaisten säännösten mukaisesti.
            
         
               (7)
            
            
               Päätös 2003/76/EY olisi näin ollen muutettava tämän mukaisesti,
            
         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätös 2003/76/EY seuraavasti:
   
               1)
            
            
               Korvataan 4 artiklan 4 ja 5 kohta seuraavasti:
               ”4.   Käyttämättä jääneet tulot ja näihin tuloihin liittyvät määrärahat, jotka ovat käytettävissä varainhoitovuoden joulukuun 31 päivänä, sekä takaisin perityt määrät siirretään ilman eri toimenpiteitä seuraavalle varainhoitovuodelle. Kyseisiä määrärahoja ei saa siirtää talousarvion muihin budjettikohtiin.
               5.   Peruuntuneita sitoumuksia vastaavat talousarviomäärärahat raukeavat ilman eri toimenpiteitä kunkin varainhoitovuoden lopussa. Tällaisten peruuntumisten vuoksi vapautuneiden, sitoumuksia varten tehtyjen varausten määrä asetetaan hiili- ja terästutkimusrahaston käyttöön.”
            
         
               2)
            
            
               Lisätään artikla seuraavasti:
               ”4 a artikla
               Edellä 4 artiklan 5 kohdan nojalla 24 päivästä heinäkuuta 2002 alkaen tehtyjä sitoumusten peruuntumisia vastaava määrä asetetaan hiili- ja terästutkimusrahaston käyttöön 10 päivästä toukokuuta 2018.”
            
         2 artikla
   Tämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   3 artikla
   Tämä päätös on osoitettu kaikille jäsenvaltioille.
   
      Tehty Luxemburgissa 16 päivänä huhtikuuta 2018.
      
         
            Neuvoston puolesta
         
         
            Puheenjohtaja
         
         R. PORODZANOV
      
   
   
      (1)  Hyväksyntä annettu 13 päivänä maaliskuuta 2018 (ei vielä julkaistu virallisessa lehdessä).
   
      (2)  Neuvoston päätös 2003/76/EY, tehty 1 päivänä helmikuuta 2003, Euroopan yhteisön perustamissopimukseen liitetyn, EHTY:n perustamissopimuksen voimassaolon päättymisen taloudellisista seurauksista ja hiili- ja terästutkimusrahastosta tehdyn pöytäkirjan täytäntöönpanon edellyttämistä säännöksistä (EUVL L 29, 5.2.2003, s. 22).
   
      (3)  Euroopan parlamentin ja neuvoston asetus (EU, Euratom) N:o 966/2012, annettu 25 päivänä lokakuuta 2012, unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta (EUVL L 298, 26.10.2012, s. 1).